Το **The Basketball Tournament** (**TBT**) είναι τουρνουά ανοιχτής αίτησης συμμετοχής, σε μορφή μονών αγώνων αποκλεισμού, που διεξάγεται κάθε καλοκαίρι στις Ηνωμένες Πολιτείες και μεταδίδεται από το ESPN. Σήμερα αποτελείται από 64 ομάδες και προσφέρει 2 εκατομμύρια δολάρια στη νικήτρια ομάδα. Το TBT ιδρύθηκε το 2014 από τον Τζόναθαν Μάγκαρ.

Μορφή
-----

Οι ομάδες του TBT διαμορφώνονται από τον γενικό διευθυντή, μερικές φορές με βάση τα κολέγια στα οποία έχουν αγωνιστεί οι παίκτες και τις ομάδες με τις οποίες είχαν εμπειρία να αγωνιστούν. Ενώ το τουρνουά είχε μέχρι 97 ομάδες και μέχρι 72 το 2018, η έκδοση του 2019 ξεκίνησε με 64.

Με την τρέχουσα μορφή, που υιοθετήθηκε το 2019, οι 64 ομάδες χωρίζονται σε οκτώ ομίλους. Η έκδοση του 2019 ήταν η πρώτη στην οποία κάθε όμιλος διοργανώθηκε από μία από τις συμμετέχουσες ομάδες. Οι ομάδες αυτές είχαν προεπιλεγεί πριν από την περίοδο ανοιχτής υποβολής αιτήσεων. Αρχικά, το χρηματικό έπαθλο του τουρνουά ήταν 500.000 δολάρια το 2014, αυξήθηκε σε 1 εκατομμύριο δολάρια το 2015 και σε 2 εκατομμύρια δολάρια από το 2016. Το χρηματικό έπαθλο πηγαίνει στο προσωπικό της νικήτριας ομάδας και ένα επιπλέον 10% αυτού του ποσού (200.000 $) πηγαίνει στους κορυφαίους οπαδούς της. Το τουρνουά του 2019, ήταν το πρώτο που προσέφερε βραβεία εκτός από το κύριο βραβείο αξίας 2 εκατομμυρίων δολαρίων. Κάθε νικητής ομίλου περιφέρειας, έλαβε το 25% από τα κέρδη των εισιτηρίων της περιοχής του. 

Τουρνουά ανά έτος| Έτος | Αριθμός ομάδων | Τοποθεσία Τελικών | Βραβείο του Νικητή |
| --- | --- | --- | --- |
| 2014 | 32 ομάδες | Βοστώνη | 500.000 $ |
| 2015 | 97 ομάδες | Μπρονξ | 1.000.000 $ |
| 2016 | 64 ομάδες | 2.000.000 $ |
| 2017 | 64 ομάδες | Βαλτιμόρη |
| 2018 | 72 ομάδες |
| 2019 | 64 ομάδες | Σικάγο |

### Κανόνες

Το TBT χρησιμοποιεί μία τροποποιημένη έκδοση των κανόνων καλαθοσφαίρισης του NCAA ανδρών. Από την έκδοση του 2019, οι σημαντικότερες εξαιρέσεις είναι:

* Οι αγώνες παίζονται σε τέσσερις περιόδους των 9 λεπτών αντί για δύο 20λεπτα ημίχρονα (ή τις 10λεπτες περιόδους του NCAA γυναικών).
* Οι παίκτες αποκλείονται στο 6ο προσωπικό τους φάουλ (αντί του 5ου).
* Οι επιπλέον ελεύθερες βολές ακολουθούν τους κανόνες του NCAA γυναικών και της FIBA, με δύο ελεύθερες βολές για το πέμπτο και κάθε επόμενο φάουλ από την αμυνόμενη ομάδα σε κάθε περίοδο.
* Οι κανόνες της FIBA για τις παρεμβολές στο καλάθι ακολουθούνται, εκτός από τις ελεύθερες βολές. Μόλις η μπάλα χτυπήσει το στεφάνι σε μία προσπάθεια σουτ, οποιοσδήποτε παίκτης και από τις δύο ομάδες μπορεί να παίξει τη μπάλα.
* Η επανεξέταση των φάσεων διέπεται από τους κανόνες του NCAA, με μία τροποποίηση: επιτρέπεται επανεξέταση στα τελευταία 2 λεπτά ενός αγώνα σύμφωνα με τους κανόνες NCAA, μόνο εάν οποιαδήποτε ομάδα βρίσκεται εντός 3 πόντων από το σκορ αποτελέσματος του Elam Ending (βλ. παρακάτω).
* Λόγω της υιοθέτησης του Elam Ending για όλους τους αγώνες, δεν υπάρχουν παρατάσεις.

#### Elam Ending

Το 2017, το τουρνουά εφάρμοσε στους αγώνες του τους κανόνες «Elam Ending», που σχεδιάστηκαν από τον καθηγητή Νικ Έλαμ του Πανεπιστημίου Μπολ Στέιτ. Σύμφωνα με το Elam Ending, το χρονόμετρο του αγώνα απενεργοποιείται κατά το πρώτο σφύριγμα με υπολοιπόμενα τέσσερα λεπτά ή λιγότερα. Οι ομάδες τότε παίζουν για ένα στοχευμένο σκορ, με το χρονόμετρο της επίθεσης σε λειτουργία. Καθώς η πρώτη ομάδα που θα συγκεντρώσει ή θα υπερβεί το στοχευμένο σκορ κερδίζει, δεν υπάρχουν παρατάσεις σε αγώνες. Από την έκδοση του 2018, το Elam Ending έχει χρησιμοποιηθεί σε όλους τους αγώνες. Αρχικά, το στοχευμένο σκορ οριζόταν προσθέτοντας επτά πόντους στο σκορ της προπορευόμενης ομάδας. Από το 2019, το στοχευμένο σκορ είναι οκτώ πόντοι περισσότεροι από το σκορ της προπορευόμενης ομάδας.

Παίκτες
-------

Στο TBT έχουν συμμετάσχει αρκετοί νυν και πρώην παίκτες του ΝΒΑ, όπως ο Χακίμ Γουόρικ, ο Τζέισον Γουίλιαμς, ο Ντάντεϊ Τζόουνς, ο Μάικ Μπίμπι, ο Ρόιαλ Άιβι, ο Μάτ Μπόνερ και ο Μπράιαν Σκαλαμπρίνι.  Η πρώην παίκτρια του WNBA, Νίκι Τίσλεϊ έπαιξε στο τουρνουά του 2014.  Το τουρνουά του 2018 περιελάμβανε την επιστροφή του Γκρεγκ Όντεν, ο οποίος έπαιξε τελευταία στο CBA, κατά τη διάρκεια της σεζόν 2015-16. Το τουρνουά του 2019 αναμενόταν να είναι το πρώτο που θα διέθετε μία ενεργή γυναίκα επαγγελματία. Η Μέγκαν Γκούσταφσον, η οποία είχε κοπεί από τους Ντάλας Γουίνγκς, πριν από τη σεζόν 2019 του WNBA, είχε προγραμματιστεί να παίξει για τους Iowa United, μία ομάδα αποτελούμενη κυρίως από αποφοίτους από τα τέσσερα πολιτειακά κολέγια της NCAA Division I. Ωστόσο, εξαιτίας έξαρσης τραυματισμών στην ομάδα στις αρχές της σεζόν, οι Γουίνκς την υπέγραψαν ξανά στα μέσα Ιουνίου, αποκλείοντας την από το TBT.

Πολλές ομάδες διαθέτουν επαγγελματίες παίκτες που επανασυνδέονται υπό ένα κολεγιακό ή πανεπιστημιακό όνομα, με ομάδες που εκπροσωπούν το Αρκάνσας, το Μπράντλεϊ, το Σινσινάτι, το Τζόρτζταουν, το Άιοβα Στέιτ, το Κάνσας Στέιτ, το Μαρκέτ, το Μιλγουόκι, το Νοτρ Νταμ, το Οχάιο Στέιτ, το Σέτον Χολ και πολλά άλλα. Οι ομάδες έχουν λάβει οπαδική υποστήριξη από ενεργούς παίκτες του NBA, όπως ο Κάιλ Λάουρι.

Το 2016, παίκτες NBA, όπως ο Τζον Γουόλ, ο Κρίσταπς Πόρζινγκις, ο Ρούντι Γκέι, ο Σον Λίβινγκστον, ο Τσάντλερ Πάρσονς και ο Όστιν Ρίβερς, χρησίμευσαν ως υποστηρικτές για διαφορετικές ομάδες. Το 2017, ο Καρμέλο Άντονι λειτούργησε ως οικοδεσπότης του τουρνουά στη Βαλτιμόρη, όπου έπαιξε λυκειακή καλαθοσφαίριση. Στο TBT 2019, υπήρξε ακόμα μεγαλύτερη εμπλοκή του ΝΒΑ, με τον Κρις Πολ (Team CP3) και τον ΝτεΜάρκους Κάζινς (Loyalty Is Love) να αγωνίζονται με ομάδες, ενώ οι Μπόμπι Πόρτις και Άντρε Ντράμοντ προπόνησαν ομάδες του TBT. 

 Οι Ram Nation προωθούν το όνομά τους στο διάγραμμα.

Πανηγυρισμός διαγράμματος
-------------------------

Στο τέλος κάθε αγώνα, η νικήτρια ομάδα προωθεί την πλακέτα της σε ένα γιγαντιαίο διάγραμμα στον επόμενο γύρο. Το διάγραμμα μοιάζει με το διάγραμμα του All Valley Karate Tournament, που εμφανίζεται στην ταινία *The Karate Kid*.

Μετά από εκκλήσεις του αναλυτή του ESPN Φραν Φρασίγια, του αρθρογράφου του Yahoo Sports Τζεφ Έιζενμπεργκ και του οικοδεσπότη του SportsCenter Σκοτ Βαν Πελτ, το NCAA υιοθέτησε το τελετουργικό για το March Madness το 2018.  Μετά τον αγώνα, ένα φορητό διάγραμμα μεταφέρεται στα αποδυτήρια της νικήτριας ομάδας. Ένας παίκτης, ή μια ομάδα παικτών, προωθεί την καρτέλα της ομάδας στον επόμενο γύρο. Πολλές φορές, ο εορτασμός δημοσιεύεται στα μέσα κοινωνικής δικτύωσης.

Πρωταθλητές
-----------

Στις 28 Ιουνίου 2014, οι Notre Dame Fighting Alumni κέρδισε το εναρκτήριο πρωτάθλημα TBT, νικώντας την Team Barstool με 72-68. Η νικήτρια ομάδα, η οποία εκπροσωπήθηκε από αρκετούς πρώην παίκτες των Φάιτινγκ Άιρις, συμπεριλαμβανομένου του MVP Ταϊρόν Νας, δώρησε 40.000 $ στην οργάνωση Coaches vs. Cancer.

Στις 2 Αυγούστου 2015, οι Overseas Elite νίκησαν την Team 23 με 67-65, για να κατακτήσουν τον δεύτερο ετήσιο τίτλο TBT. Ο Ντι Τζέι Κένεντι, ο οποίος έπαιξε κολεγιακή καλαθοσφαίριση για τους Σεντ Τζόουνς Ρεντ Στορμ, ονομάστηκε MVP.

 Ο MVP του TBT 2014, Ταϊρόν Νας. 
Οι Overseas Elite κατέκτησαν ξανά το τουρνουά TBT, κερδίζοντας την Team Colorado με 77-72, στις 2 Αυγούστου 2016, για να λάβει το βραβείο των 2 εκατομμυρίων δολαρίων. Ο απόφοιτος των Αριζόνα Γουάιλντκατς, Κάιλ Φογκ, ονομάστηκε MVP.

Στις 3 Αυγούστου 2017, οι Overseas Elite νίκησαν την Team Challenge ALS με 86-83, για να γίνουν για τρίτη φορά πρωταθλητές TBT, με τον Φογκ Fogg να ονομάζεται πάλι MVP.

Στις 3 Αυγούστου 2018, οι Overseas Elite κέρδισαν τον τέταρτο συνεχόμενο τελικό τους, νικώντας του Eberlein Drive με 70-58, με τον Ντι Τζέι Κένεντι να ονομάζεται MVP για δεύτερη φορά.

Ο τελικός του 2019 διεξήχθη στις 6 Αυγούστου, μεταξύ δύο ομάδων αποτελούμενων κυρίως από αποφοίτους μεμονωμένων προγραμμάτων της NCAA Division I, με τους Carmen's Crew να κερδίζουν τους Golden Eagles με 66-60.

| Έτος | Πρωταθλητής | Σκορ | Φιναλίστ | MVP |
| --- | --- | --- | --- | --- |
| 2014 | Notre Dame Fighting Alumni | 72-68 | Team Barstool | Ταϊρόν Νας |
| 2015 | Overseas Elite | 67-65 | Team 23 | Ντι Τζέι Κένεντι |
| 2016 | Overseas Elite | 77-72 | Team Colorado | Κάιλ Φογκ |
| 2017 | Overseas Elite | 86-83 | Team Challenge ALS | Κάιλ Φογκ |
| 2018 | Overseas Elite | 70-58 | Eberlein Drive | Ντι Τζέι Κένεντι |
| 2019 | Carmen's Crew | 66-60 | Golden Eagles | Γουίλιαμ Μπούφορντ |

Παραπομπές
----------

1. 1 2  Λόουε, Ζακ. «Welcome to The Basketball Tournament, a $500K Winner-Take-All Extravaganza». *Grantland*. Ανακτήθηκε στις 13 Ιουλίου 2015.
2. ↑  The Basketball Tournament (29 Ιανουαρίου 2019). *TBT Announces Regional, Championship Sites for 2019*. Δελτίο τύπου.  Ανακτήθηκε στις 30 Μαΐου 2019. «Αρχειοθετημένο αντίγραφο». Αρχειοθετήθηκε από το πρωτότυπο στις 4 Δεκεμβρίου 2019. Ανακτήθηκε στις 30 Μαΐου 2021. CS1 maint: Unfit url (link)
3. ↑  «About TBT». *TheTournament.com*. 2018. Ανακτήθηκε στις 6 Αυγούστου 2019.
4. 1 2  «The Basketball Tournament: 2019 Official Rules and Regulations». *TheTournament.com*. 2019. Αρχειοθετήθηκε από το πρωτότυπο στις 13 Δεκεμβρίου 2019. Ανακτήθηκε στις 30 Μαΐου 2019.
5. ↑  Λόουε, Ζακ (18 Ιουνίου 2018). «New kind of crunch time has NBA luminaries excited». *ESPN.com*. Ανακτήθηκε στις 21 Ιουνίου 2018.
6. ↑  Πάσαν, Τζεφ (11 Ιουνίου 2018). «10 Degrees: The Mensa member's idea that can solve almost all of baseball's problems». *Yahoo Sports*.. Ανακτήθηκε στις 11 Ιουνίου 2018.
7. ↑  Ντάφι, Τόμας. «The Basketball Tournament 2015: Dates, Schedule, Bracket and Players». *Bleacher Report*. Ανακτήθηκε στις 13 Ιουλίου 2015.
8. ↑  «Grantland». *TheTournament.com*. Αρχειοθετήθηκε από το πρωτότυπο στις 14 Ιουλίου 2015. Ανακτήθηκε στις 13 Ιουλίου 2015.
9. 1 2 3  «2014 Recap». *TheTournament.com*. Αρχειοθετήθηκε από το πρωτότυπο στις 13 Δεκεμβρίου 2019. Ανακτήθηκε στις 13 Ιουλίου 2015.
10. ↑  Νέιθαν, Άλεκ (27 Ιουλίου 2018). «Greg Oden Goes for 11 and 5 in Return to Court at the Basketball Tournament».. Ανακτήθηκε στις 28 Ιουλίου 2018.
11. ↑  Τζάκσον, Μέλανι (28 Μαΐου 2019). «Gustafson, cut by WNBA's Wings, to play in TBT».. Ανακτήθηκε στις 30 Μαΐου 2019.
12. ↑  «Injury-riddled Wings re-sign Iowa's Gustafson». Associated Press. 14 Ιουνίου 2019.. Ανακτήθηκε στις 20 Ιουνίου 2019.
13. ↑  «Wall, Porzingis, Cruz all to participate in #TBT2016 - The Basketball Tournament». *thetournament.com*. Αρχειοθετήθηκε από το πρωτότυπο στις 13 Δεκεμβρίου 2019. Ανακτήθηκε στις 13 Δεκεμβρίου 2019.
14. ↑  Ουόλκερ, Τσάιλντς (2 Αυγούστου 2017). «Carmelo Anthony returns home to Baltimore 'at peace' with himself». *The Baltimore Sun*.. Ανακτήθηκε στις 28 Ιουλίου 2018.
15. ↑  Όλντριτζ, Ντέιβιντ (3 Αυγούστου 2015). «Hoops tournament gives fresh life to an old-school concept». Αρχειοθετήθηκε από το πρωτότυπο στις 2019-02-05.. Ανακτήθηκε στις 5 Μαρτίου 2019.
16. ↑  Μπόουνστιλ, Ματ (10 Αυγούστου 2017). «NCAA tournament game winners will get to advance themselves on a really big bracket». *The Washington Post*.. Ανακτήθηκε στις 5 Μαρτίου 2019.
17. ↑  «NCAA Tournament To Adopt TBT Bracket Celebration - The Basketball Tournament». *thetournament.com*. Αρχειοθετήθηκε από το πρωτότυπο στις 13 Δεκεμβρίου 2019. Ανακτήθηκε στις 13 Δεκεμβρίου 2019.
18. ↑  Τζόνσον, Ράφιελ (28 Ιουνίου 2014). «Notre Dame Fighting Alumni win first annual $500,000 basketball tournament».. Ανακτήθηκε στις 27 Ιουλίου 2018.
19. ↑  Ράιαν, Κέβιν. «Team wins $1 million in winner-take-all hoops tournament». 247Sports.com. Ανακτήθηκε στις 2 Αυγούστου 2015.
20. ↑  «Errick McCollum, Overseas Elite take home $2 million prize for winning The Basketball Tournament». *thisweeknews.com*. 2 Αυγούστου 2016. Ανακτήθηκε στις 27 Ιουλίου 2018.
21. ↑  Μπάρτελ, Τζέισον (2 Αυγούστου 2016). «Kyle Fogg earns MVP, Championship in The Basketball Tournament».. Ανακτήθηκε στις 27 Ιουλίου 2018.
22. ↑  Κελαπίρε, Ράιαν (3 Αυγούστου 2017). «Kyle Fogg named MVP in Overseas Elite’s three-peat in The Basketball Tournament».. Ανακτήθηκε στις 27 Ιουλίου 2018.
23. ↑  Φομίνικ, Κάθριν (3 Αυγούστου 2018). «Overseas Elite tops Eberlein Drive for fourth straight The Basketball Tournament title and $2 million». *The Baltimore Sun*.. Ανακτήθηκε στις 4 Αυγούστου 2018.
24. ↑  «TBT 2018 All-Tournament Team». *thetournament.com*. 3 Αυγούστου 2018. Αρχειοθετήθηκε από το πρωτότυπο στις 7 Αυγούστου 2019. Ανακτήθηκε στις 4 Αυγούστου 2018.
25. ↑  Μέρφι, Πάτρικ (6 Αυγούστου 2019). «Lighty, Buford, Diebler lead Carmen's Crew to TBT championship».. Ανακτήθηκε στις 6 Αυγούστου 2019.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Επίσημος ιστότοπος